pythainlp/thai-wiki-dataset-v3 huggingface dataset:
ปลาช่อนเข็ม

ปลาช่อนเข็ม (Giant pikehead) ปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า Luciocephalus pilcher ในวงศ์ Osphronemidae
มีรูปร่างคล้ายปลาช่อนผสมกับปลาเข็ม กล่าวคือ มีส่วนหัวและปากแหลมยาว มีลำตัวสีน้ำตาลเข้มและน้ำตาลเขียว หลังสีจางกว่า กลางลำตัวมีแถบดำใหญ่ขอบสีพางพาดยาวและมีแถบสีจางพาดบริเวณด้านหลัง โคนครีบหางมีจุดสีดำขอบสีขาว ท้องสีจาง ครีบหลังสีดำ ครีบหางมีลายประสีคล้ำ ครีบล่างใสโปร่งแสง
มีขนาดความยาวประมาณ 15-20 เซนติเมตร โดยจะหากินบริเวณผิวน้ำ โดยอาหารได้แก่ แมลงน้ำขนาดเล็กและสัตว์น้ำขนาดเล็กต่าง ๆ
เป็นปลาที่พบได้เฉพาะในป่าพรุตั้งแต่ภาคใต้ตอนล่างของไทย ไปจนถึงแหลมมลายู เป็นปลาที่พบได้ไม่บ่อยนัก
นิยมเลี้ยงเป็นปลาสวยงาม แต่ทว่าเลี้ยงให้รอดได้ค่อนข้างยาก เนื่องจากมักจะปรับตัวไม่ได้ เพราะเป็นปลาที่อาศัยอยู่ในน้ำที่มีสภาพเป็นความกรด (pH) ต่ำมาก
== อ้างอิง ==
== แหล่งข้อมูลอื่น ==
รูปและข้อมูลปลาช่อนเข็มจาก Fishbase.org
สกุลปลาช่อนเข็ม
ปลาที่พบในประเทศไทย
ปลาป่าพรุ
ปลาตู้
มหาวิทยาลัยอเล็กซานเดรีย

มหาวิทยาลัยอเล็กซานเดรีย (جامعة الإسكندرية, Alexandria University) เป็นมหาวิทยาลัยรัฐบาลของอียิปต์ ตั้งอยู่ที่เมืองอเล็กซานเดรีย ก่อตั้งในปี พ.ศ. 2508 (ค.ศ. 1938) ซึ่งเป็นมหาวิทยาลัยในเครือของมหาวิทยาลัยฟูอัดฺ (ต่อมาภายหลังได้เปลี่ยนชื่อเป็นมหาวิทยาลัยไคโร)
มหาวิทยาลัยอเล็กซานเดรีย ในเป็นที่รู้จักในนามมหาวิทยาลัยฟารูคฺ จนกระทั่งถึงปี พ.ศ. 2522 (ค.ศ. 1952) เกิดการปฏิวัติในประเทศอียิปต์ ทำให้มหาวิทยาลัยเปลี่ยนชื่อมาเป็นมหาวิทยาลัยของอเล็กซานเดรียจนถึงทุกวันนี้
ตอหา ฮุสเซน (Taha Hussein) เป็นอธิการบดีคนแรกของมหาวิทยาลัยอเล็กซานเดรีย ปัจจุบันมหาวิทยาลัยอเล็กซานเดรียเป็นมหาวิทยาลัยที่ใหญ่เป็นอันดับ 2 ในประเทศอียิปต์ และมีเครือข่ายพันธมิตรมหาวิทยาลัยต่างๆ มากมาย เพื่อการวิจัยอย่างต่อเนื่อง และมีนักศึกนักศึกษาระดับปริญญาตรี 175,591 คน และระดับปริญญาโท-เอก 19,510 คน
== แหล่งข้อมูลอื่น ==
เว็บไซต์มหาวิทยาลัยอเล็กซานเดรีย 
อเล็กซานเดรีย
วันกองทัพเรือ (ประเทศไทย)

วันกองทัพเรือ (Royal Thai Navy Day) ตรงกับวันที่ 20 พฤศจิกายน ของทุกปี
ในสมัยโบราณยังมิได้มีการแบ่งแยกกำลังรบทางเรือออกจากทางบก จวบจนรัชสมัยพระบาทสมเด็จพระจุลจอมเกล้าเจ้าอยู่หัว จึงเริ่มมีการแบ่งแยกกำลังรบทางเรือออกจากทางบก เมื่อครั้งเริ่มแรกตั้งกรมทหารเรือนั้น กิจการทหารเรือบางประเภทยังขาดบุคคลที่มีความรู้ความชำนาญ จำเป็นต้องจ้างชาวต่างประเทศเข้ามารับราชการตามตำแหน่งหน้าที่ต่างๆ อาทิ ผู้บังคับการเรือและผู้บัญชาการป้อมต่างๆ
ต่อมาภายหลังวิกฤตการณ์ ร.ศ. 112 (พ.ศ. 2436) พระบาทสมเด็จพระจุลจอมเกล้าเจ้าอยู่หัว มีพระราชดำริว่า กิจการของทหารเรือเท่าที่อาศัยชาวต่างประเทศเข้ามาประจำตำแหน่งหน้าที่ต่างๆ นั้น ไม่อาจที่จะหวังในด้านการรักษาอธิปไตยของชาติได้ดีเท่ากับคนไทยเอง พระองค์มีพระราชประสงค์ให้จัดการศึกษาแก่ทหารเรือไทย ให้มีความรู้ความสามารถเพียงพอที่จะรับตำแหน่งหน้าที่ต่างๆ ในเรือแทนชาวต่างชาติที่จ้างไว้ต่อไป จึงทรงพระกรุณาโปรดเกล้าฯ ให้พลเรือเอก พระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ พระราชโอรส เสด็จไปทรงศึกษาวิชาการทหารเรือยังประเทศอังกฤษ
ภายหลังจากที่ทรงสำเร็จการศึกษาวิชาการทหารเรือ และกลับมารับราชการในกรมทหารเรือ พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้กรมทหารเรือ จัดการฝึกสอนวิชาการทหารเรือขึ้น โดยเริ่มตั้งโรงเรียนขึ้นครั้งแรกที่บริเวณอู่หลวงใต้วัดระฆัง ตรงข้ามท่าราชวรดิฐ สำหรับอบรมนายทหารชั้นประทวน หรือฝ่ายช่างกลและเดินเรือ ต่อมาในปี พ.ศ. 2434 ได้ตั้งโรงเรียนนายสิบขึ้น และในปี พ.ศ. 2440 ได้จัดตั้งโรงเรียนนายร้อยทหารเรือขึ้นอีกโรงเรียนหนึ่ง จนถึงปี พ.ศ. 2442 ได้จัดตั้งโรงเรียนนายเรือขึ้น สถานที่ตั้งโรงเรียนนายเรือครั้งแรก อยู่ที่วังนันทอุทยาน (สวนอนันต์) มีนาวาโทไซเดอลิน (Seidelin) เป็นผู้บังคับการโรงเรียนนายเรือคนแรก
ต่อมาในปี พ.ศ. 2443 เมื่อสมเด็จพระเจ้าบรมวงศ์เธอ เจ้าฟ้ากรมจักรพรรดิพงศ์ สิ้นพระชนม์ พระราชวังเดิม กรุงธนบุรี ซึ่งเป็นที่ประทับได้ว่างลง พระบาทสมเด็จพระจุลจอมเกล้าเจ้าอยู่หัว ทรงพระกรุณาพระราชทาน พระราชวังเดิม กรุงธนบุรี ให้เป็นที่ตั้งของโรงเรียนนายเรือ ตั้งแต่วันที่ 23 กุมภาพันธ์ พ.ศ. 2443 เป็นต้นมา กับได้พระราชทานพระราชหัตถเลขาในสมุดเยี่ยมของโรงเรียน ความว่า
วันที่ ๒๐ พฤศจิกายน ร.ศ.๑๒๕ เราจุฬาลงกรณ์ ปร. ได้มาเปิดโรงเรียนนี้ มีความปลื้มใจ ซึ่งได้เหนการทหารเรือ มีรากหยั่งลงแล้ว จะเปนที่มั่นสืบต่อไปในภายน่า
== ดูเพิ่ม ==
กองทัพเรือไทย
== อ้างอิง ==
ก
วันกองทัพ
วันรำลึก
กองทัพเรือไทย
ประเทศไทยในปี พ.ศ. 2449
ปมเอดิเพิส

คำว่า ปมเอดิเพิส (Oedipus complex; ) อธิบายอารมณ์และความคิดซึ่งจิตเก็บไว้ในจิตไร้สำนึกโดยการกดเก็บพลวัต (dynamic repression) ซึ่งสนใจความปรารถนาของเด็กในการใฝ่ใจเชิงสังวาสกับบิดามารดาเพศตรงข้ามกับตน คือ ชายดึงดูดกับมารดาของตน หญิงดึงดูดกับบิดาของตน ซิกมุนด์ ฟรอยด์ ผู้ประดิษฐ์คำว่า "ปมเอดิเพิส" เชื่อว่าปมเอดิเพิสเป็นความปรารถนาบิดามารดาทั้งในชายและหญิง ฟรอยด์คัดค้านคำว่า "ปมอิเล็กตรา" ที่คาร์ล ยุงเสนออธิบายปมเอดิเพิสที่ปรากฏในเด็กหญิง ปมเอดิเพิสปรากฏในพัฒนาการความต้องการทางเพศขั้นที่สาม คือ ขั้นอวัยวะเพศ (อายุ 3–6 ปี) จากทั้งหมดห้าขั้น ได้แก่ (1) ขั้นปาก (2) ขั้นทวารหนัก (3) ขั้นอวัยวะเพศ (4) ขั้นแฝง และ (5) ขั้นสนใจเพศตรงข้าม ซึ่งเป็นแหล่งของความพึงพอใจของลิบิโด (libido) อยู่ในอีโรจีเนียสโซน (erogenous zone) ต่าง ๆ ของกายเด็ก
ในทฤษฎีจิตวิเคราะห์สำนักฟรอยด์คลาสสิก การเลียนแบบบิดามารดาเพศเดียวกันของเด็ก (identification) เป็นการแก้ปมเอดิเพิสและปมอิเล็กตราที่สำเร็จ เป็นประสบการณ์ทางจิตวิทยาสำคัญซึ่งจำเป็นต่อการพัฒนาบทบาทและอัตลักษณ์ทางเพศผู้ใหญ่ ซิกมุนด์ ฟรอยด์ยังเสนอว่า เด็กชายและเด็กหญิงเผชิญปมนี้ต่างกัน เด็กชายในรูปของความวิตกกังวลการตอน (castration anxiety) เด็กหญิงในรูปของความอิจฉาองคชาต (penis envy) และการแก้ไขปมที่ไม่สำเร็จอาจนำไปสู่โรคประสาท โรคใคร่เด็กและรักร่วมเพศ ชายและหญิงที่ติดอยู่ในขั้นเอดิเพิสและอิเล็กตราในพัฒนาการความต้องการทางเพศนั้นอาจถือว่า "ยึดติดมารดา" และ "ยึดติดบิดา" ในชีวิตผู้ใหญ่ ประสบการณ์นี้อาจนำให้เลือกคู่ครองที่เหมือนบิดาหรือมารดาของตน
==ดูเพิ่ม==
เอดิเพิส
==อ้างอิง==
ทฤษฎีจิตวิทยา
วันเรือดำน้ำ (ประเทศไทย)

วันเรือดำน้ำ ตรงกับวันที่ 4 กันยายน ของทุกปี
วันที่ 4 กันยายน ของทุกปี บรรดาทหารเรือที่เคยประจำการในเรือดำน้ำ ได้ถือเอาวันนี้เป็นวันที่ระลึกเรือดำน้ำ สืบเนื่องจากเมื่อ 4 กันยายน พ.ศ. 2480 เรือดำน้ำ 2 ลำ จากจำนวน 4 ลำ ซึ่งสั่งต่อจาก บริษัทมิตซูบิชิ ประเทศญี่ปุ่น คือ เรือหลวงมัจฉานุ และ เรือหลวงวิรุณ ได้สร้างแล้วเสร็จ ทางบริษัทพร้อมที่จะส่งมอบให้แก่ราชนาวีไทย ดังนั้น ทหารที่ถูกจัดให้อยู่ประจำเรือทั้งสองลำนี้ ได้กระทำพิธีรับมอบและลงประจำเรือตั้งแต่นั้นเป็นต้นมา ถึงแม้กองทัพเรือจะปลดระวางประจำการเรือดำน้ำชุดนี้ไปแล้วก็ตาม แต่ในอดีตนั้น เรือดำน้ำเหล่านี้ได้เป็นเขี้ยวเล็บที่เสริมสร้างนาวิกานุภาพของไทยให้เข้มแข็ง จนเป็นที่กล่าวขานและได้รับใช้ชาติอย่างสมบูรณ์ ในกรณีพิพาทกับฝรั่งเศสและในสงครามมหาเอเชียบูรพา จนกระทั่งสงครามสงบ เรือดำน้ำทั้งหมดได้ปลดระวางประจำการไปเมื่อ 30 พฤศจิกายน พ.ศ. 2494 รวมเวลารับใช้กองทัพเรือเป็นเวลา 12 ปีเศษ เรื่องเรือดำน้ำ จึงได้กลายเป็น "อดีต" ไปแล้ว เหลือเพียงแต่เรื่องราวที่อยู่ในความทรงจำของ "นักดำเรือดำน้ำ" ในยุคนั้นอีกเพียงไม่กี่คนเท่านั้น
กองทัพเรือ ได้จัดงานวันเรือดำน้ำขึ้นเป็นประจำทุกปี โดยมีวัตถุประสงค์เพื่อให้สมาชิก อดีตทหารเรือ ที่เคยเป็นนักดำเรือดำน้ำ กลุ่มชมรมเรือดำน้ำ และนายทหารประจำการที่เคยศึกษาวิชาเรือดำน้ำยุคใหม่ได้พบปะสังสรรค์ แลกเปลี่ยนความรู้ซึ่งกันและกัน รวมทั้งได้ร่วมทำบุญเพื่ออุทิศส่วนกุศลให้กับนักดำเรือดำน้ำไทยในอดีตที่ล่วงลับไปแล้ว
== ดูเพิ่ม ==
กองทัพเรือไทย
== อ้างอิง ==
ร
วันกองทัพ
วันรำลึก
กองทัพเรือไทย
ประเทศไทยในปี พ.ศ. 2480
รายการภาพธงสองสี

รายการภาพธงสองสี เรียงตามชื่อสามัญ (หากธงใดมีตราแผ่นดินที่มีหลายสีติดอยู่ จะไม่นับ) 
== ทวีปเอเชีย ==
ไฟล์:Flag of Qatar.svg|รัฐกาตาร์
ไฟล์:Flag of Kazakhstan.svg|สาธารณรัฐคาซัคสถาน
ไฟล์:Flag of Kyrgyzstan.svg|สาธารณรัฐคีร์กีซ
ไฟล์:Flag of Georgia.svg|สาธารณรัฐจอร์เจีย
ไฟล์:Flag of China.svg|สาธารณรัฐประชาชนจีน
ไฟล์:Flag of Saudi Arabia.svg|ราชอาณาจักรซาอุดิอาระเบีย
ไฟล์:Flag of Japan.svg|ญี่ปุ่น
ไฟล์:Flag of Turkey.svg|สาธารณรัฐตุรกี
ไฟล์:Flag of Bangladesh.svg|สาธารณรัฐประชาชนบังกลาเทศ
ไฟล์:Flag of Bahrain.svg|ราชอาณาจักรบาห์เรน
ไฟล์:Flag of Pakistan.svg|สาธารณรัฐอิสลามปากีสถาน
ไฟล์:Flag of Singapore.svg|สาธารณรัฐสิงคโปร์
ไฟล์:Flag of Vietnam.svg|สาธารณรัฐสังคมนิยมเวียดนาม
ไฟล์:Flag of Indonesia.svg|สาธารณรัฐอินโดนีเซีย
ไฟล์:Flag of Israel.svg|รัฐอิสราเอล
== ทวีปยุโรป ==
ไฟล์:Flag of Greece.svg|สาธารณรัฐเฮลเลนิก (กรีซ)
ไฟล์:Flag of Denmark.svg|ราชอาณาจักรเดนมาร์ก
ไฟล์:Flag of Poland.svg|สาธารณรัฐโปแลนด์
ไฟล์:Flag of Finland.svg|สาธารณรัฐฟินแลนด์
ไฟล์:Flag of the Republic of Macedonia.svg|สาธารณรัฐมาซิโดเนีย
ไฟล์:Flag of Monaco.svg|ราชรัฐโมนาโก
ไฟล์:Flag of Ukraine.svg|ยูเครน
ไฟล์:Flag of Latvia.svg|สาธารณรัฐลัตเวีย
ไฟล์:Flag of Switzerland.svg|สมาพันธรัฐสวิส
ไฟล์:Flag of Sweden.svg|ราชอาณาจักรสวีเดน
ไฟล์:Flag of Austria.svg|สาธารณรัฐออสเตรีย
ไฟล์:Flag of Albania.svg|สาธารณรัฐแอลเบเนีย
== โอเชียเนีย ==
ไฟล์:Flag of Tonga.svg|ราชอาณาจักรตองงา
ไฟล์:Flag of Palau.svg|สาธารณรัฐปาเลา
ไฟล์:Flag of Federated States of Micronesia.svg|สหพันธรัฐไมโครนีเซีย
== ทวีปแอฟริกา ==
ไฟล์:Flag of Morocco.svg|โมร็อกโก
ไฟล์:Flag of Tunisia.svg|ตูนิเซีย
ไฟล์:Flag of Nigeria.svg|ไนจีเรีย
ไฟล์:Flag of Somalia.svg|โซมาเลีย
== ทวีปอเมริกาเหนือ ==
ไฟล์:Flag of Canada.svg|แคนาดา
ไฟล์:Flag of Honduras.svg|สาธารณรัฐฮอนดูรัส
== ทวีปอเมริกาใต้ ==
ไฟล์:Flag of Peru.svg|สาธารณรัฐเปรู
ส
ซาร์บอมบา

ซาร์ บอมบา (Царь-бомба; Tsar Bomba) เป็นชื่อเล่นที่ใช้เรียกระเบิดไฮโดรเจน AN602 ของสหภาพโซเวียต เป็นอาวุธนิวเคลียร์ที่มีขนาดใหญ่ที่สุด และมีพลังทำลายล้างรุนแรงที่สุด เท่าที่เคยมีการใช้งานมา จัดว่าเป็น "อาวุธที่มีพลังทำลายล้างที่สุดของประวัติศาสตร์มนุษยชาติ" ชื่อนี้เป็นชื่อที่สื่อในโลกตะวันตกตั้งให้ แต่ต่อมาในรัสเซียก็ยอมรับชื่อนี้มาใช้
ระเบิดนี้พัฒนาขึ้นโดยสหภาพโซเวียตในช่วงสงครามเย็น ตามแบบแผนที่ออกแบบไว้เดิมจะมีขนาดเทียบเท่ากับการระเบิดของทีเอ็นที (TNT) 100 เมกะตัน เทียบเท่ากับ 420 PJ (เพตะจูล) แต่ได้ลดลงเหลือ 50 เมกะตัน เพื่อลดขนาดของระเบิดลงให้สามารถบรรทุกด้วยเครื่องบินตูโปเลฟ ตู-95 ที่ได้รับการดัดแปลงเป็นพิเศษ  พลังทำลายล้างของซาร์ บอมบา คิดเป็น 1,400 เท่าของระเบิดลิตเติลบอย (13–18 กิโลตัน) รวมกับแฟตแมน (21 กิโลตัน)
ซาร์ บอมบามีความยาว 8 เมตร เส้นผ่านศูนย์กลาง 2.1 เมตร น้ำหนัก 27,000 กิโลกรัม (60,000 ปอนด์) ถูกสร้างขึ้นจำนวน 1 ลูก และลูกตัวอย่างอีก 1 ลูกที่สร้างขึ้นเฉพาะโครงสร้างภายนอก  ลูกระเบิดถูกนำไปทดสอบเมื่อวันที่ 30 ตุลาคม ค.ศ. 1961 บริเวณเกาะ โนวายาเซมลยา  ทางตอนเหนือของขั้วโลกเหนือ  ระเบิดถูกทิ้งลงจากเครื่องตูโปเลฟ ตู-95 ที่ระดับความสูง 10.5 กิโลเมตร เมื่อเวลา 11.32 นาฬิกา ตามเวลาท้องถิ่น ระเบิดได้รับการออกแบบให้จุดระเบิดด้วยเซ็นเซอร์บารอมิเตอร์ ที่ความสูง 4 กิโลเมตรเหนือพื้นดิน (4.2 กิโลเมตรเหนือระดับน้ำทะเล)  ระเบิดต้องหน่วงเวลาเพื่อให้เครื่องบินทิ้งระเบิดและเครื่องบินสังเกตการณ์บินห่างออกไปเป็นระยะทาง 47 กิโลเมตร เพื่อไม่ได้รับผลกระทบจากแรงระเบิด  การทดสอบนี้ออกแบบให้เกิดลูกไฟกลางอากาศและให้สลายตัวไปก่อนลูกไฟจะตกลงกระทบพื้นผิวโลก
ซาร์ บอมบาเป็นอาวุธนิวเคลียร์แบบความร้อน มีการทำงานเป็น 3 ขั้นตอนแบบ Teller–Ulam คือ ขั้นแรกเป็นปฏิกิริยานิวเคลียร์ฟิซชันทำให้เกิดแรงอัด จากนั้นจึงเกิดปฏิกิริยาเทอร์โมนิวเคลียร์ให้ความร้อน และใช้พลังงานจากการระเบิดนำพาความร้อนให้มีประสิทธิภาพในการทำลายล้างมากขึ้น  จากการทดสอบ ซาร์ บอมบาทำให้เกิดลูกไฟขนาดเส้นผ่านศูนย์กลาง 8 กิโลเมตรในอากาศ สามารถมองเห็นและรู้สึกถึงคลื่นความร้อนได้ที่ระยะ 1,000 กิโลเมตรจากจุดศูนย์กลางการระเบิด มีรัศมีการทำลายในระยะ 1,000 กิโลเมตรจากศูนย์กลาง โดยทุกอย่างในรัศมี 40 กิโลเมตรได้ระเหยกลายเป็นไอทั้งหมด เมื่อก๊าซที่เกิดขึ้นปะทะกับเมฆ ทำให้เกิดเมฆรูปเห็ดมีความสูงประมาณ 64 กิโลเมตร ความกว้างของฐานเมฆประมาณ 40 กิโลเมตร
พลังงานที่ปลดปล่อยออกมาระหว่างการระเบิดเท่ากับ 2.1×1017 จูล หรือ 1% ของพลังงานเฉลี่ยที่ดวงอาทิตย์ส่งมายังโลก การระเบิดยังได้ส่งแรงอัดมหาศาลสู่ห้วงอวกาศ ทำให้ระบบการสื่อสารเป็นอัมพาตไป 1 ชั่วโมง
== อ้างอิง ==
== แหล่งข้อมูลอื่น ==
วีดิทัศน์ (Flash) ของ 
Google Maps
อาวุธนิวเคลียร์
สิ่งประดิษฐ์ของสหภาพโซเวียต
วิทยาศาสตร์ในปี พ.ศ. 2504
แยกบางยี่เรือ

แยกบางยี่เรือ (Bang Yi Ruea Junction) เป็นทางแยกแห่งหนึ่งในฝั่งธนบุรี  เป็นสามแยกที่เป็นจุดที่ถนนเทอดไทบรรจบถนนอินทรพิทักษ์ อยู่ใกล้กับวงเวียนใหญ่ ในพื้นที่แขวงบางยี่เรือ เขตธนบุรี กรุงเทพมหานคร
== สถานที่สำคัญบริเวณแยก ==
ชุมสายโทรศัพท์ธนบุรี
สถานีดับเพลิงบางยี่เรือ
สถานีตำรวจนครบาลบางยี่เรือ
วัดใหญ่ศรีสุพรรณ
ตลาดบางยี่เรือ
สะพานเนาวจำเนียร
โรงเรียนฤทธิณรงค์รอน
==แหล่งข้อมูลอื่น==
บางยี่เรือ
บางยี่เรือ
การเลือกตั้งทั่วไปในประเทศพม่า พ.ศ. 2553

การเลือกตั้งทั่วไปในประเทศพม่า พ.ศ. 2553 เป็นการเลือกตั้งที่จัดขึ้นเมื่อวันที่ 7 พฤศจิกายน พ.ศ. 2553 นับเป็นการเลือกตั้งครั้งแรกของพม่าในรอบ 20 ปี สอดคล้องกับรัฐธรรมนูญฉบับใหม่ซึ่งได้รับการประกาศใช้ตามผลการลงประชามติเมื่อเดือนพฤษภาคม พ.ศ. 2551 วันจัดการเลือกตั้งได้รับการประกาศโดยสภาสันติภาพและการพัฒนาแห่งรัฐ (SPDC) เมื่อวันที่ 13 สิงหาคม ผลการเลือกตั้งปรากฏว่า พรรคสหภาพเอกภาพและการพัฒนา (USDP) ได้รับชัยชนะ โดยพรรคฝ่ายค้านอย่างน้อย 2 พรรคประกาศยอมรับผลการเลือกตั้ง
การเลือกตั้งทั่วไปถือเป็นก้าวที่ห้าใน "แผนการสู่ประชาธิปไตย" จำนวนเจ็ดก้าว ซึ่งเสนอโดยสภาสันติภาพและการพัฒนาแห่งรัฐในปี พ.ศ. 2546 สำหรับก้าวที่หกและก้าวที่เจ็ดนั้นเป็นขั้นตอนที่เกี่ยวข้องกับการเลือกผู้แทนประชาชนมาทำหน้าที่ในการสร้างชาติทันสมัยและเป็นประชาธิปไตยตามลำดับ อย่างไรก็ตาม พรรคสันนิบาตแห่งชาติเพื่อประชาธิปไตย พรรคฝ่ายค้านหลักซึ่งมีออง ซาน ซูจีเป็นอดีตหัวหน้าพรรค ได้ประกาศคว่ำบาตรการเลือกตั้ง
== ผลการเลือกตั้ง ==
คณะกรรมการการเลือกตั้งพม่า ได้ประกาศรับรองผลการเลือกตั้งเมื่อวันที่ 17 พฤศจิกายน พ.ศ. 2553  ดังนี้
=== สภาสูง ===
ผลการเลือกตั้ง 168 ที่นั่ง จากทั้งหมด 224 ที่นั่ง ของสภาแห่งชาติ (Amyotha Hluttaw)
=== สภาล่าง ===
ผลการเลือกตั้ง 330 ที่นั่ง จากทั้งหมด 440 ที่นั่ง ของสภาผู้แทนราษฎร (Pyithu Hluttaw)
== อ้างอิง ==
การเลือกตั้งในประเทศพม่า
การเลือกตั้งใน พ.ศ. 2553
แผนการสู่ประชาธิปไตย

แผนการสู่ประชาธิปไตยของพม่า (ဒီမိုကရေစီလမ်းပြမြေပုံ ၇ ချက် หรือมีชื่ออย่างเป็นทางการคือ แผนการเพื่อการขัดเกลาประชาธิปไตยอันเฟื่องฟู) ได้รับการประกาศโดยนายพลขิ่น ยุ่น เมื่อวันที่ 30 สิงหาคม พ.ศ. 2546 ทางสื่อของรัฐ กล่างถึงกระบวนการเจ็ดขั้นตอนในการฟื้นฟูประชาธิปไตยภายในประเทศ โดยได้รับอนุญาตจากสภาสันติภาพและการพัฒนาแห่งรัฐ แก่นของแผนการดังกล่าวอธิบายถึงการประกอบขึ้นใหม่ของสภาผู้แทนราษฎร (အမျိုးသားညီလာခံ) เพื่อร่างรัฐธรรมนูญ การจัดการลงประชามติทั่วประเทศเพื่อรับร่างรัฐธรรมนูญ การจัดการเลือกตั้งเพื่อเลือกสมาชิกสภานิติบัญญัติ และสุดท้ายคือ การจัดสมัยประชุมสภา
== ขั้นตอน ==
แผนการดังกล่าวได้รับการแปลเป็นภาษาอังกฤษ ดังนี้:
ขั้นแรก - การประกอบขึ้นใหม่ของสภาผู้แทนราษฎร ซึ่งถูกยกเลิกไปตั้งแต่ ค.ศ. 1996
ขั้นที่สอง - จัดเตรียมงานที่จำเป็นทีละขั้นตอนสำหรับการก่อตั้งระบบประชาธิปไตยเมื่อสภาผู้แทนราษฎรได้มีขึ้นแล้ว
ขั้นที่สาม - ร่างรัฐธรรมนูญตามแนวคิดพื้นฐานและรายละเอียดหลักการที่ได้รับการสนับสนุนจากสภาผู้แทนราษฎร
ขั้นที่สี่ - จัดการลงประชามติระดับชาติเพื่อรับร่างรัฐธรรมนูญ
ขั้นที่ห้า - จัดการเลือกตั้งอย่างเสรีและยุติธรรมเพื่อจัดหาผู้แทนราษฎรไปทำหน้าที่ในสภานิติบัญญัติแห่งชาติ (ฮัททอ)
ขั้นที่หก - ประชุมผู้แทนราษฎรที่ได้จากการเลือกตั้งในฮัททอ
ขั้นที่เจ็ด - ผู้นำ รัฐบาลและองค์กรบริหารได้รับเลือกจากฮัททอเพื่อสานต่องานในการสร้างรัฐประชาธิปไตยใหม่
== อ้างอิง ==
การเมืองพม่า
บัญชา ชุมชัยเวทย์

บัญชา ชุมชัยเวทย์ ชื่อเล่น เด่น (เกิด 23 ธันวาคม พ.ศ. 2512) เป็นพิธีกรรายการและผู้ประกาศข่าว ทางช่อง 3 เอชดี
== การศึกษา ==
มัธยมศึกษา : โรงเรียนสาธิตมหาวิทยาลัยขอนแก่น  (ศึกษาศาสตร์)
ปริญญาตรี : คณะบริหารธุรกิจ มหาวิทยาลัยอัสสัมชัญ
ปริญญาโท : เศรษฐศาสตรมหาบัณฑิต คณะเศรษฐศาสตร์ จุฬาลงกรณ์มหาวิทยาลัย
ปริญญาโท : บริหารธุรกิจมหาบัณฑิต ศศินทร์แห่งจุฬาลงกรณ์มหาวิทยาลัย
== ผลงาน ==
=== ปัจจุบัน ===
ผู้ประกาศข่าว ช่วง "เรื่องเด่นเศรษฐกิจ" รายการ เรื่องเด่นเย็นนี้ จันทร์ - ศุกร์ 16:30 - 18:00 น.ทาง ช่อง 3 และ 3HD
ผู้ดำเนินรายการ "บีไทม์" พุธที่ 2 และ 4 ของเดือน 00:00 - 00:30 น. และเสาร์ที่ 2 และ 4 ของเดือน 05:35 - 06:00 น. ทาง ช่อง 3 และ 3HD
=== อดีตพิธีกร ===
ผู้ประกาศข่าว ช่วง "จอโลกเศรษฐกิจ" รายการ เที่ยงวันทันเหตุการณ์ จันทร์ - ศุกร์ 11:15 - 12:15 น. ทาง ช่อง 3 และ 3HD
ผู้ดำเนินรายการ Money 360° ทางสถานีโทรทัศน์ Money Channel เวลา 17.00-20.00 น. จันทร์-ศุกร์
=== ผลงานอื่น ===
บรรรณาธิการบริหาร และบรรณาธิการอำนวยการ นิตยสาร Chicbiz ราย 3 เดือน
คอลัมน์นิสต์ "คุยกับบัญชา" นิตยสาร 106 Magazine รายเดือน
คอลัมน์นิสต์ "I-Money" นิตยสาร GM Magazine รายเดือน
ปฏิทินช่อง 3 ปี 2552 เดือน กรกฎาคม
ปฏิทินครอบครัวข่าว 3 ปี 2553 เดือน เมษายน-กรกฎาคม-ธันวาคม
ปฏิทินครอบครัวข่าว 3 ปี 2554 เดือน กุมภาพันธ์-ธันวาคม
ปฏิทินครอบครัวข่าว 3 ปี 2555 เดือน กุมภาพันธ์
ปฏิทินครอบครัวข่าว 3 ปี 2556 เดือน กุมภาพันธ์-กรกฎาคม-ธันวาคม
ปฏิทินครอบครัวข่าว 3 ปี 2557 เดือน มกราคม-ธันวาคม
ปฏิทินครอบครัวข่าว 3 ปี 2558 เดือน มิถุนายน-ธันวาคม
ปฏิทินครอบครัวข่าว 3 ปี 2559 เดือน เมษายน
ละคร ปัญญาชนก้นครัว ช่อง 3 ปี 2555
ละคร อย่าลืมฉัน ช่อง 3 ปี 2557
ละคร ระบำเมฆ ช่อง 3 ปี 2563
=== จัดรายการวิทยุ ===
จัดรายการวิทยุ ช่วง "จอโลกเศรษฐกิจ" คลื่น FM 106 Mhz จันทร์ - ศุกร์ เวลา 08.45 - 12.45 - 17.45 น.
จัดรายการวิทยุ ช่วง "CEO hit" คลื่น FM 106 Mhz อาทิตย์ เวลา 14.00 - 15.00 น.
เคยจัดรายการวิทยุ ช่วง "เช้าเศรษฐกิจ" รายการข่าวเข้ม ประเด็นข้น คลื่นความคิด จันทร์ - ศุกร์ เวลา 7.50 - 8.00 น.
เคยจัดรายการวิทยุ ช่วง "เกาะติดเศรษฐกิจการลงทุน" รายการข่าวเด่น ประเด็นร้อน คลื่นความคิด จันทร์ - ศุกร์ เวลา 18.20 - 18.35 น.
==รางวัล==
รางวัลโทรทัศน์ทองคำ ประจำปี 2551 รางวัลผู้อ่านข่าวดีเด่น ประเภท ผู้นำเสนอข่าวดีเด่น
รางวัลโทรทัศน์ทองคำ ประจำปี 2554 รางวัลผู้อ่านข่าวดีเด่น ประเภท ผู้สื่อข่าวดีเด่น
รางวัลเมขลา ครั้งที่ 25 สาขาพิธีกรข่าวดีเด่นยอดนิยมแห่งปีฝ่ายชาย จากรายการ จอโลกเศรษฐกิจ
รางวัลนาฏราช ครั้งที่ 4 สาขาผู้ประกาศข่าวยอดเยี่ยม จากรายการ เรื่องเด่นเย็นนี้
รางวัล Maya Entertain Awards 2022 สาขาผู้ประกาศข่าวเศรษฐกิจ ยอดเยี่ยม จากรายการ เรื่องเด่นเศรษฐกิจ ช่อง 3
== อ้างอิง ==
== แหล่งข้อมูลอื่น ==
My3space Fanclub 
บุคคลจากจังหวัดขอนแก่น
พิธีกรชาวไทย
ผู้ประกาศข่าวช่อง 3
บุคคลจากโรงเรียนสาธิตมหาวิทยาลัยขอนแก่น
บุคคลจากคณะบริหารธุรกิจ มหาวิทยาลัยอัสสัมชัญ
บุคคลจากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย
บุคคลจากคณะเศรษฐศาสตร์ จุฬาลงกรณ์มหาวิทยาลัย
เขตรักษาพันธุ์สัตว์ป่าถ้ำเจ้าราม

เขตรักษาพันธุ์สัตว์ป่าถ้ำเจ้าราม เป็นพื้นที่บริเวณป่าสงวนแห่งชาติแม่พันลำ-แม่มอก ป่าแม่ท่าแพ ในท้องที่ตำบลทุ่งเสลี่ยม ตำบลกลางดง อำเภอทุ่งเสลี่ยม ตำบลนาขุนไกร อำเภอศรีสำโรง ตำบลวังน้ำขาว ตำบลตลิ่งชัน อำเภอบ้านด่านลานหอย จังหวัดสุโขทัย และป่าสงวนแห่งชาติป่าแม่มอก ตำบลเวียงมอก อำเภอเถิน จังหวัดลำปาง มีขนาดพื้นที่ 213,171 ไร่ หรือ 341 ตารางกิโลเมตร
== ประวัติ ==
ถ้ำเจ้ารามเดิมชื่อ"ถ้ำพระราม" ได้ปรากฏในแผ่นศิลาจารึกของพ่อขุนรามคำแหงมหาราช ต่อมาชาวบ้านเรียกเพี้ยนเป็น"ถ้ำเจ้าราม"
ประกาศในราชกิจจานุเบกษา กระทรวงเกษตรและสหกรณ์ กำหนดพื้นที่บริเวณป่าแม่ลำพัน-แม่มอก ในท้องที่ เทศบาลตำบลกลางดง อำเภอทุ่งเสลี่ยม และตำบลนาขุนไกร อำเภอศรีสำโรง จังหวัดสุโขทัย ให้เป็น "เขตห้ามล่าสัตว์ป่าถ้ำเจ้าราม" ตามพระราชบัญญัติสงวนและคุ้มครองสัตว์ป่า พ.ศ. 2503 เมื่อวันที่ 23 มกราคม พ.ศ. 2533
ปัจจุบันยกระดับเป็นเขตรักษาพันธุ์สัตว์ป่าถ้ำเจ้าราม เมื่อวันที่ 26 สิงหาคม พ.ศ. 2544
== สถานที่ตั้งและเขตติดต่อ ==
เขตรักษาพันธุ์สัตว์ป่าถ้ำเจ้าราม ตั้งอยู่ทางทิศตะวันตกเฉียงเหนือของจังหวัดสุโขทัย ตำบลกลางดง อำเภอทุ่งเสลี่ยม และตำบลนาขุนไกร อำเภอศรีสำโรง จังหวัดสุโขทัย
{|
|ทิศเหนือ ติดต่อกับอำเภอทุ่งเสลี่ยม จังหวัดสุโขทัย
|-
|ทิศใต้ ติดต่อกับอำเภอศรีสำโรง จังหวัดสุโขทัย
|-
|ทิศตะวันออก ติดต่อกับอำเภอทุ่งเสลี่ยม และอำเภอศรีสำโรง จังหวัดสุโขทัย
|-
|ทิศตะวันตก ติดต่อกับอำเภอแม่พริก และอำเภอเถิน จังหวัดลำปาง
|-
|}
== การคมนาคม ==
บ้านด่านลานหอย-ถ้ำเจ้าราม ระยะทางประมาณ 34 กิโลเมตร ทางหลวงแผ่นดินหมายเลข 12 - และทางหลวงแผ่นดินหมายเลข 1027
สวรรคโลก-ถ้ำเจ้าราม ระยะทางประมาณ 50 กิโลเมตร ทางหลวงแผ่นดินหมายเลข 101 - ทางหลวงแผ่นดินหมายเลข 1048 - ทางหลวงแผ่นดินหมายเลข 1113 - ทางหลวงแผ่นดินหมายเลข 1056 - ทางหลวงแผ่นดินหมายเลข 1027
ทุ่งเสลี่ยม-ถ้ำเจ้าราม ระยะทางประมาณ 19 กิโลเมตร ทางหลวงแผ่นดินหมายเลข 1048 - ทางหลวงแผ่นดินหมายเลข 1027
== อ้างอิง ==
== แหล่งข้อมูลอื่น ==
ถ้ำเจ้าราม
ภูมิศาสตร์ของจังหวัดสุโขทัย
ภูมิศาสตร์ของจังหวัดลำปาง
อำเภอทุ่งเสลี่ยม
อำเภอบ้านด่านลานหอย
อำเภอเถิน
สถานที่ท่องเที่ยวในจังหวัดสุโขทัย
สถานที่ท่องเที่ยวในจังหวัดลำปาง
สู่ขวัญ บูลกุล

สู่ขวัญ บูลกุล (ชื่อเล่น ขวัญ) เป็นอดีตพิธีกรรายการ เรื่องเล่าเช้านี้ คู่กับ สรยุทธ สุทัศนะจินดา นักธุรกิจ นางแบบ และนักแสดงชาวไทย
==ประวัติ==
สู่ขวัญ บูลกุล มีชื่อและนามสกุลเดิมว่า ขวัญชนก วิวรกิจ  ได้สมรสกับ นายโชค บูลกุล ทายาทของนายโชคชัย บูลกุล  เจ้าของฟาร์มโชคชัย มีบุตรชาย 1 คน ชื่อ ปราบ บูลกุล
===การศึกษา===
ระดับมัธยมศึกษา โรงเรียนเซนต์โยเซฟคอนเวนต์
ปริญญาตรี คณะนิเทศศาสตร์ จุฬาลงกรณ์มหาวิทยาลัย
ปริญญาโท Emerson College Boston
===ธุรกิจส่วนตัว===
สู่ขวัญ มีธุรกิจส่วนตัว คือ ฟาร์มโชคชัย ร่วมกับ สามี ทายาทของนายโชคชัย บูลกุล
== ผลงาน ==
=== ละครโทรทัศน์ ===
รักพลิกล็อก รับบทเป็น พิธีกรในงาน THE MOST WHAT TEST BLISNEST MAN 2018 (รับเชิญ) (2561)
=== ซีรีส์ ===
โปรเจกต์ เอส เดอะซีรีส์ ตอน Side by Side พี่น้องลูกขนไก่ รับบทเป็น แตง (พ.ศ. 2560)
=== ภาพยนตร์ ===
รัก 7 ปี ดี 7 หน (2555) รับบทเป็น หล่อน (ตอน 42.195) (จีทีเอช) คู่กับ นิชคุณ หรเวชกุล
ฉลาดเกมส์โกง (2560) ให้เสียง ผู้ประกาศข่าวหญิง
Homestay (2561) รับบท แม่ของมิน (ฤดี จันทรเสน)
Ghost lab (2564) รับบท แม่ของหมอวี
=== พิธีกร ===
เรื่องเล่าเช้านี้ (2546/2550-2555) คู่กับ สรยุทธ สุทัศนะจินดา, เอกราช เก่งทุกทาง, พิชญทัฬห์ จันทร์พุฒ, โก๊ะตี๋ อารามบอย,รินลณี ศรีเพ็ญ , พรชิตา ณ สงขลา , ภัคจีรา วรรณสุทธิ์
เรื่องเล่าเสาร์-อาทิตย์ (2550-2552) ย้ายไปรายการ เรื่องเล่าเช้านี้ ช่วง ข่าวต่างประเทศ
รายการรูปล้านเรื่อง (8 มกราคม - 2 เมษายน พ.ศ. 2560 ) คู่กับ บรมวุฒิ หิรัญยัษฐิติ ทุกวันอาทิตย์เวลา 10.00 - 11.00 น. ทางช่องวัน 31
รายการ Celeb Blog ทาง Praew Magazine บน Youtube Channel โดยนิตยสารแพรว โดยมีประโยคยอดฮิต เช่น #อันนี้ก็น่ารัก #น่ารัก #ของมันต้องมี
==รางวัล==
First Women Awards 2008 - จากนิตยสาร First Magazine
OK! Awards 2008 - รางวัล Best Dressed (นักแสดง นักร้อง หรือเซเลบริตี้ที่แต่งตัวดีที่สุด)
Seventeen Awards 2012 - รางวัล Star Icon
OK! Awards 2012 - รางวัล OK! Spotlight (บุคคลโดดเด่นแห่งปี)
Women’s Health Awards 2012 - รางวัล Show Stopper : ผู้หญิงสวยสะดุดตา
OK! Beauty Choice 2017 - รางวัล Glamour & Glow (ผู้หญิงที่สวย สง่า สมบูรณ์แบบ จากภายในสู่ภายนอก)
เข้าชิงรางวัลโทรทัศน์ทองคำ ครั้งที่ 32 สาขานักแสดงสมทบหญิงดีเด่น จาก Side by Side พี่น้องลูกขนไก่
OK! Award 2018 รางวัล Most Successful Woman by Sirus Tanya (ผู้หญิงที่ประสบความสำเร็จและเป็นแรงบันดาลใจให้ผู้หญิงด้วยกัน)
สุพรรณหงส์ครั้งที่ 28 (The Phenomenon of Thai films) รางวัลนักแสดงสมทบหญิงยอดเยี่ยม จากภาพยนตร์เรื่อง Homestay
OK! Beauty choice 2019 รางวัล Forever Young ( ผู้หญิงสวยดูอ่อนเยาว์ เต็มเปี่ยมด้วยพลังแห่งการใช้ชีวิต ) 
== แหล่งข้อมูลอื่น ==
บุคคลจากกรุงเทพมหานคร‎‎
ผู้ประกาศข่าวช่อง 3
พิธีกรชาวไทย
นักแสดงชาวไทย
บุคคลจากโรงเรียนเซนต์โยเซฟคอนเวนต์
นิสิตเก่าคณะนิเทศศาสตร์ จุฬาลงกรณ์มหาวิทยาลัย
ชัยนันท์ เจริญศิริ

พลเอก ชัยนันท์  เจริญศิริ อดีตรัฐมนตรีช่วยว่าการกระทรวงคมนาคม ในรัฐบาลของพันตำรวจโททักษิณ ชินวัตร
== ประวัติ ==
ชัยนันท์ เจริญศิริ เกิดเมื่อวันที่ 14 พฤศจิกายน พ.ศ. 2487 เป็นบุตรของพลตรีประยูร เจริญศิริ กับนางสุมาลี เจริญศิริ จบการศึกษาจากโรงเรียนเบญจมราชูทิศ ราชบุรี จังหวัดราชบุรี จากนั้นจึงได้เข้าศึกษาที่โรงเรียนเตรียมทหาร (รุ่นที่ 5) และโรงเรียนนายร้อยพระจุลจอมเกล้า (รุ่นที่ 16)
== การทำงาน ==
ชัยนันท์ เจริญศิริ ได้รับโปรดเกล้าฯ เป็นนายทหารพิเศษประจำ กรมทหารราบที่ 31 รักษาพระองค์ เมื่อวันที่ 11 สิงหาคม พ.ศ. 2546
ในปี พ.ศ. 2548 พลเอกชัยนันท์ เจริญศิริ ได้รับโปรดเกล้าฯ ให้ดำรงตำแหน่งรัฐมนตรีช่วยว่าการกระทรวงคมนาคม ในรัฐบาลของพันตำรวจโททักษิณ ชินวัตร ในการปรับคณะรัฐมนตรีเมื่อวันที่ 2 สิงหาคม พ.ศ. 2548 และพ้นจากตำแหน่งเนื่องจากเกิดการรัฐประหาร 19 กันยายน พ.ศ. 2549
== เกียรติยศ ==
ชัยนันท์ เจริญศิริ ได้รับรางวัลเกียรติยศจักรดาว พ.ศ. 2547
== เครื่องราชอิสริยาภรณ์ ==
== อ้างอิง ==
บุคคลจากจังหวัดราชบุรี
ทหารบกชาวไทย
นักการเมืองไทย
บุคคลจากโรงเรียนนายร้อยพระจุลจอมเกล้า
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรมาลา
บุคคลจากโรงเรียนเบญจมราชูทิศ ราชบุรี
บุคคลจากโรงเรียนเตรียมทหาร